Here is a page extracted from Wikipedia that may contain CSS, HTML, and a lot of unformatted text.

Title: RosconRock
Content: O RosconRock ye un festival de musica que se celebra anyalment o día 29 de chinero, día de Sant Valero, en Zaragoza con motivo d'o día patronal d'ista ciudat.

A propuesta musical encluye grupos de rock, pop, metal, punk..., encara que tamién se i pueden trobar atros estilos dende samba dica musica electronica.

Historia 

O RosconRock naixe en l'anyo 2005. O prencipal obchectivo d'iste festival ye que os grupos aragoneses puedan salir a la carrera y amanar-se a la chent. D'una man os grupos pueden dar-se a conoixer y d'atra o publico puede veyer a oferta musical de grupos d'o país.

A iniciativa prencipia con o refirme de Aragón Musical y Zaragoza Cultural y son os propios musicos os que organizan toz os anyos o evento.

A musica se distribuye iste día por toda a ciudat. Cada grupo tien un espacio que se le asigna previament y a on que ofreixe as suyas actuacions. De maitins se fan actuacions en diferents puestos d'o casco historico d'a ciudat como as plazas de Sant Felipe, Santiago Sas, Arinyo, Sant Pedro Nolasco u José Sinués Urbiola. De tardis a musica se treslada a o Paseyo d'a Independencia.

Vinclos externos 
 www.rosconrock.com  Pachina web oficial

Festivals de musica en Aragón